ai4bharat/Pralekha huggingface dataset:
عملے، عوامی شکایات اور پنشن کی وزارت
اتر پردیش کی گورنر محترمہ آنندی بین پٹیل نے آج لکھنؤ میں سنٹرل ایڈمنسٹریٹو ٹریبونل کے لکھنؤ بنچ کی کورٹ-کم-آفس عمارت کی تعمیر کا سنگ بنیاد رکھا
اتر پردیش کی گورنر محترمہ آنندی بین پٹیل نے آج لکھنؤ میں سنٹرل ایڈمنسٹریٹو ٹریبونل کے لکھنؤ بنچ کے کورٹ-کم-آفس عمارت کی تعمیر کا سنگ بنیاد رکھا۔
اتر پردیش کے نائب وزیر اعلیٰ جناب برجیش پاٹھک، سنٹرل ایڈمنسٹریٹو ٹربیونل کی چیئرمین محترمہ منجولا داس، سنٹرل ایڈمنسٹریٹو ٹریبونل کے سابق قائم مقام چیئرمین جسٹس دنیش گپتا اور مرکزی ایڈمنسٹریٹو ٹریبونل کے لکھنؤ بنچ کے رکن / محکمہ کے سربراہ جناب دیویندر چودھری اس موقع پر موجود تھے۔اس تقریب میں حکومت ہند کے علاوہ حکومت اتر پردیش کے سینئر افسران، قانونی ماہرین اور متعدد معززین نے بھی شرکت کی۔
سنٹرل ایڈمنسٹریٹو ٹریبونل کے لکھنؤ بنچ کے ممبر / ہیڈ آف ڈیپارٹمنٹ  جناب دیویندر چودھری نے اپنے استقبالیہ خطاب میں اسٹیج پر موجود تمام معززین کا خیرمقدم کیا۔ اس موقع پر انہوں نے سنٹرل ایڈمنسٹریٹو ٹریبونل کے کام کاج پر بھی روشنی ڈالی۔
اتر پردیش کی گورنر محترمہ آنندی بین پٹیل نے اپنے کلیدی خطاب میں عدالتی شعبے میں ٹیکنالوجی کے استعمال پر روشنی ڈالی۔ محترمہ پٹیل نے کہا کہ ٹکنالوجی کا استعمال تمام حصص داروں کے لیے عمل کو آسان بناتا ہے جس سے مقدمات کو تیزی سے نمٹانے میں آسانی ہوتی ہے۔ انہوں نے اس بات پر زور دیا کہ ٹریبونل میں دائر مقدمات کی نوعیت کو پیش نظر رکھا جانا چاہیے اور ٹریبونل کی سطح پر ملازمین کی شکایات کے تصفیے کی بجائے کوشش اس بات کی ہونی چاہیے کہ انہیں محکمہ جاتی سطح پر ہی حل کرلیا جائے۔
نائب وزیر اعلیٰ برجیش پاٹھک نے اپنے خطاب میں کہا ہے کہ سنٹرل ایڈمنسٹریٹو ٹریبونل کی نئی عمارت کی تعمیر سے تمام حصص داروں کے لیے عدالتی نظم و نسق آسان ہو جائے گا۔ جناب پاٹھک نے کہا کہ نئی عمارت کے ساتھ ہائی کورٹ کمپلیکس کی قربت وکلاء کے لیے بہت مددگار ثابت ہوگی۔
سنٹرل ایڈمنسٹریٹو ٹریبونل کی چیئرمین محترمہ منجولا داس نے اپنے خطاب میں سنٹرل ایڈمنسٹریٹو ٹریبونل کے عمومی کام کاج اور خاص طور پر ٹریبونل کے لکھنؤ بنچ کے کام کاج کے پس منظر کے بارے میں معلومات فراہم کیں۔ محترمہ منجولا داس کے یکم اگست 2021 کو سینٹرل ایڈمنسٹریٹو ٹریبونل کی چیئرمین کا چارج سنبھالنے کے بعد، وزیر اعظم جناب نریندر مودی اور عملہ، عوامی شکایات اور پنشن کے مرکزی وزیر مملکت ڈاکٹر جتیندر سنگھ کی قیادت اور تعاون سے ٹریبونل کے انفراسٹرکچر کی ترقی کے کا م میں تیزی آئی۔ انہوں نے کہا کہ 23 نومبر 2021 کو سنٹرل ایڈمنسٹریٹو ٹریبونل کے سری نگر بنچ کے افتتاح کے بعد مرکزی حکومت کی فوری بجٹ امداد کی وجہ سےسینٹرل ایڈمنسٹریٹو ٹریبونل کے گوہاٹی بنچ کے ساتھ ساتھ لکھنؤ بنچ کا تعمیراتی کام تقریباً ایک ہی وقت میں شروع ہوا ۔
عمارت کی تعمیر کے منصوبے کے بارے میں جانکاری دیتے ہوئے سنٹرل پبلک ورکس ڈیپارٹمنٹ-سی پی ڈبلیو ڈی کے چیف انجینئر نے کہا کہ مجوزہ عمارت چار منزلہ ہے۔ انہوں نے مزید یقین دلایا کہ عمارت کی تعمیر مارچ 2023 تک مکمل کر لی جائے گی۔
آخر میں ایڈوکیٹ جناب پروین کمار نے اپنے اختتامی کلمات میں تقریب میں شرکت کے لیے اس موقع پر موجود تمام معززین کا شکریہ ادا کیا اور بار ایسوسی ایشن کےدیگر اراکین کے تعاون پر روشنی ڈالی۔
۔۔۔۔۔۔۔۔۔۔۔
ش ح۔ م م۔ ع ن۔
U-8290
(Visitor Counter : 74
وزارتِ تعلیم
انسانی وسائل کی ترقی اور فروغ کے وزیرجناب رمیش پوکھریال کا آئی آئی ٹی گواہاٹی کیمپس کادورہ
جناب پوکھریال نے آئی آئی گواہاٹی کومجموعی طورپر 491واں اور کیوایس عالمی درجہ بندی میں نوجوان اداروں کے زمرے میں 79واں درجہ حاصل کرنے پرمبارکباد دی
نئی دہلی،8جولائی :انسانی وسائل کی ترقی کے مرکزی وزیرجناب رمیش پوکھریال نے 6جولائی ، 2019 کو گواہاٹی میں انڈین انسٹی ٹیوٹ آف تکنالوجی  کادورہ کیا۔ انھو ںنے گواہاٹی کو مجموعی طورپر 491واں اور کیوایس عالمی درجہ بندی میں نوجوان اداروں کے زمرے میں 79واں درجہ حاصل کرنے پرمبارکباد دی ۔وزیرموصوف اورآئی آئی ٹی گواہاٹی تمام اہلکاروں نے کیمپس میں پودا بھی لگایا۔
جناب پوکھریال نے امیدظاہرکی کہ آئی آئی ٹی گواہاٹی آنے والے برسوں میں اپنی درجہ بندی میں مزید بہتری پیداکریگا۔ انھو ںنے یقین دلایاکہ انسانی وسائل کی ترقی کی وزارت بنیادی ڈھانچہ تعمیر کرنے اورادارے کو دیگر وسائل فراہم کرنے کے معاملے میں زیادہ سے زیادہ امداد فراہم کریگی ۔ انھوں نے کہا کہ آئی آئی ٹی گواہاٹی پریہ ذمہ داری ہے کہ وہ شمال مشرق کی تمام ریاستوں کی ترقی میں اپنا کرداراداکرے جومرکزی حکومت کی ترجیح ہے ۔
وزیرموصوف نے مطلع کیاکہ انسانی وسائل کی ترقی کی وزارت کے اہلکاروں ، مرکزی فنڈ سے چلنے والے اداروں کے ڈائرکٹروں اور وائس چانسلروں نے کیوایس درجہ بندی کے نمائندوں سے ملاقات کی ہے اور تجویز کیاہے کہ کیوایس درجہ بندی میں بھارتی اداروں کے بارے میں بھی غورکیاجائے ۔ انھوں نے کہاکہ کیو ایس درجہ بندی ایسی شرائط پر مبنی ہوتی ہے جن کا اطلاق بھارت میں نہیں ہوتا۔
جناب پوکھریال نے کہا کہ آئی آئی ٹی گواہاٹی نے جدید تحقیق کو آگے لے جانے میں عالمی معیارکا بنیادی ڈھانچہ تیارکیاہے اور یہ ادارہ جدید سائنسی اورانجینئرنگ آلات سے آراستہ ہے ۔ انھوں نے امید ظاہرکی کہ یہ ادارہ اپنے نقطہ عروج کو پہنچے گااورآنے والے برسوں میں تعلیمی میدان میں عالمی رہنمابن جائیگا۔
وزیراعظم کا دفتر
وزیر اعظم 18 جنوری کو احمد آباد میٹرو ریل پروجیکٹ کے مرحلہ 2 اور سورت میٹرو ریل پروجیکٹ کا بھومی پوجن کریں گے
نئی دہلی۔ 16 جنوری وزیر اعظم جناب نریندر مودی 18 جنوری کو صبح ساڑھے دس بجے ویڈیو کانفرنسنگ کے ذریعہ احمد آباد میٹرو ریل پروجیکٹ مرحلہ II اور سورت میٹرو ریل پروجیکٹ کا بھومی پوجن کریں گے۔ اس موقع پر گجرات کے گورنر ، مرکزی وزیر داخلہ ، گجرات کے وزیر اعلی اور ہاؤسنگ اور شہری امور کے مرکزی وزیر موجود ہوں گے۔ میٹرو پروجیکٹ ان شہروں کو ماحول دوست ‘ماس ریپڈ ٹرانزٹ سسٹم’ فراہم کرے گا۔
احمد آباد میٹرو ریل پروجیکٹ کے مرحلہ II کے بارے میں
احمدآباد میٹرو ریل پروجیکٹ کے مرحلہ II دو راہداریوں کے ساتھ 28.25 کلومیٹر طویل ہے۔ راہداری -1 22.8 کلومیٹر لمبی ہے اور موتیرا اسٹیڈیم سے مہاتما مندر تک پھیلی ہوئی ہے۔راہداری -2 5.4 کلومیٹر طویل ہے اور یہ جی این ایل یو سےجی آئی ایف ٹی سٹی تک محیط ہے۔ مرحلہ 2 منصوبے کی کل لاگت 5،384 کروڑ روپئے ہے۔
سورت میٹرو ریل پروجیکٹ کے بارے میں
سورت میٹرو ریل پروجیکٹ 40.35 کلومیٹر طویل ہے اور اس میں دو راہداری ہیں۔ راہداری -1 21.61 کلومیٹر لمبی ہے اور سرتھنا سے ڈریم سٹی تک پھیلی ہوئی ہے۔ راہداری -2 18.74 کلومیٹر طویل ہے اور بھیسان سے سرولی تک محیط ہے۔ اس منصوبے کی کل لاگت 12،020 کروڑ روپے ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (
U-474
(
وزارت دفاع
سی اے ایس نے چنڈی گڑھ کا دورہ کیا
ایئر چیف مارشل آر کے ایس بھدوریا ،پی وی ایس ایم، اے وی ایس ایم، وی ایم، اے ڈی سی ، چیف آف دی ایئر سٹاف نے 6 ستمبر2021 کو ایئر فورس چنڈی گڑھ کا دورہ کیا۔ ان کا دورہ ایئر فورس سٹیشن چنڈی گڑھ کی 60 ویں سالگرہ کے موقع پر ہوا۔ ان کی آمد پر ان کا استقبال ایئر سی ایم ڈی ای تیج بیر سنگھ، اے وی ایس ایم، وی ایم ، اے او سی ، ایئر فورس اسٹیشن چنڈی گڑھ نے کیا۔
سی اے ایس نے سٹیشن میں جاری صلاحیتوں کو بڑھانے اور انفراسٹرکچر اپ گریڈیشن سے متعلق اقدامات کا جائزہ لیا۔ انہوں نے عام طور پر بھاری لفٹ اور ہوا کی دیکھ بھال کے کاموں کو پورا کرنے اور مشرقی لداخ کی ہنگامی صورتحال کے دوران تیزی سے ہوائی نقل و حرکت کرنے میں اسٹیشن کے اہلکاروں کے کردار کو سراہا۔
سی اے ایس نے اپنے اساتذہ اور اپنے پرانے اسکولمیں مامور اساتذہ اور دیگر اسٹاف کویوم اساتذہ کی مبارکباد پیش کی۔ انہوں نے یوم اساتذہ کے موقع پر اپنے اساتذہ کویاد کیا اور ان کے کردار کی ستائش کی جس کے لیے انہوں نے ان کا شکریہ ادا کرنے کے لیے کیندریا ودیالیہ  ، سیکٹر 47 ، چنڈی گڑھ کا دورہ بھی کیا۔ انہوں نے اس اہم کردار کو تسلیم کیا جو ان کے موقر اساتذہ نے ان کے لیے ابتدائی سالوں کے دوران ادا کیا تھا اور اسکول اور کیندریہ ودیالیہ سنگٹھن کو اپنی نیک خواہشات پیش کیں۔ اس سے قبل دن میں ، انہوں نے ورچوئل طریقے سے ملک بھر کے 130 ایئر فورس اسکولوں کے پرنسپلز سے خطاب کیا۔
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت اب تک 83.39 کروڑ ویکسین خوراک دی جاچکی ہیں۔
فعال معاملات کل معاملات کا1 فیصد سے بھی کم ہے،یعنی 0.90 فیصد جو مارچ 2020 سے اب تک کم ترین شرح ہے۔
ہندوستان میں اس وقت مریضوں مجموعی تعداد 3,01,640 ہے جو 187 دنوں میں سب سے کم ہے۔
گزشتہ 24 گھنٹوں کے دوران 31,923 نئے معاملے سامنے آئے ہیں۔
فی الحال صحتیابی کی شرح 97.77 فیصد ہے۔مارچ 2020 کے بعد سب سے زیادہ۔
گزشتہ 24 گھنٹوں کے دوران 31,990 مریض شفایاب ہوئے ہیں۔ جس سے شفایابی کی مجموعی تعداد بڑھ کر 3,28,15,731 ہوگئی ہے۔
ہفتے وار زیر علاج مریضوں کی شرح  ہے ، جو گزشتہ 90دنوں میں 3 فیصد سے بھی کم ہے۔
پچھلے 24دنوں میں متاثرہ معاملات کی یومیہ شرح  فیصد ہے ، جو 3 فیصد سے بھی کم ہے۔
اب تک کل 55.83 کروڑ ٹیسٹ کئے جاچکے ہیں۔
بجلی کی وزارت
این ٹی پی سی نے بنگلہ دیش کے پاور پلانٹ کے ساتھ اپنی پہلی بیرونِ ملک صلاحیت میں اضافہ کیا ۔ گروپ کی نصب شدہ صلاحیت 72304 میگاواٹ تک پہنچ گئی
این ٹی پی سی نے بنگلہ دیش سے شروع کرتے ہوئے اپنی پہلی بیرونِ ملک صلاحیت میں اولین اضافہ کیا ہے۔ گروپ نے حال ہی میںیونٹ-1 شامل کیا ہے جو 1320 میگاواٹ  میتری سپر تھرمل پاور پلانٹ  کی 660 میگاواٹ کی صلاحیت ہے۔ یہ رامپال، مونگلا، باگیرہاٹ، بنگلہ دیش میں واقع ہے۔
نیا اضافہ این ٹی پی سی کی نصب شدہ صلاحیت کو 72304 میگاواٹ تک پہنچاتا ہے۔ یہ کمپنی کی عالمی رسائی اور قابل اعتماد اور پائیدار بجلی فراہم کرنے کے عزم کا مظہر ہے۔ اس منصوبے کو بنگلہ دیش-انڈیا فرینڈ شپ پاور کمپنی پرائیویٹ لمیٹڈ  کے تعاون سے عمل میں لایا گیا جو این ٹی پی سی لمیٹڈ کی ایک غیر ملکی مشترکہ کمپنی ہے۔
مطلوبہ اصولوں اور منظوریوں کو حاصل کرنے کے بعد، ایم ایس ٹی پی پی کے یونٹ 1 کو این ٹی پی سی گروپ کی نصب شدہ اور تجارتی صلاحیت میں شامل کر لیا گیا ہے۔
اس پراجیکٹ کی کامیاب تکمیل این ٹی پی سی کے ہر پروجیکٹ میں جدت کاری اور عمدگی لانے کے لیے اس کے عزم کو واضح کرتی ہے۔
زراعت اور کاشتکاروں کی فلاح و بہبود کی وزارت
زراعت اور کسانوں کی بہبود کے مرکزی وزیر 8 تا 11 مئی 2022 اسرائیل کا دورہ کریں گے
وزیر زراعت اسرائیل کی نئی زرعی و تیکنیکی صنعتوں کے ساتھ گول میز تبادلہ خیال کریں گے
زراعت اور کسانوں کی فلاح و بہبود کے مرکزی وزیر جناب نریندر سنگھ تومر کی قیادت میں ایک وفد 8 تا11 مئی 2022 اسرائیل کے وزیر زراعت مسٹر اوڈیڈ فورر کی دعوت پر دو طرفہ ملاقاتوں کے لئے اسرائیل کا دورہ کر رہا ہے۔ ان ملاقاتوں میں دونوں ممالک کے درمیان زراعت سے متعلق مختلف امور پر تبادلہ خیال کیا جائے گا۔
پروگرام کے مطابق وفد 9 مئی 2022 کو گرین 2000 - ایگریکلچرل ایکویپمینٹ اینڈنو ہاؤ لیمیٹڈ اور نیٹافِم لیمیٹیڈ کا دورہ کرے گا۔ یہ صنعتیں زراعت کے مختلف شعبوں اور مائیکرو اینڈ اسمارٹ ایریگیشن سسٹمز  کے استعمال میں بالترتیب دھان کی کاشت، گنے اور کپاس کے مختلف منصوبوں کی منصوبہ بندی، ترتیب، مشاورت اور جاری انتظام میں مصروف ہیں۔ وزیر زراعت دوپہر کو اسرائیل ایکسپورٹ اینڈ انٹرنیشنل کوآپریشن انسٹی ٹیوٹ واقع تل ابیب میں اسرائیلی نئی زرعی و تیکنیکی صنعتوں کے ساتھ گول میز تبادلہ خیال کریں گے۔
پروگرام کے مطابق وفد دوسرے روزوولکینی انسٹی ٹیوٹ ایگریکلچرل ریسرچ آرگنائزیشن  کا دورہ کرے گا جو زراعت اور دیہی ترقی کی اسرائیلی وزارت کے تحت ہے۔ یہ ادارہ بنجر حالات میں معمولی زمینوں پر زراعت میں اور گندے اور کھارے پانی کے ذریعے آبپاشی کےعلاوہ کیڑوں پر جدید ترین طریقے سے قابو پانے اور فصل کے بعد ذخیرہ کرنے کے طریقے استعمال کرکے پیداوار کے نقصانات کو کم سے کم کرنے میں خصوصی مہارت رکھتا ہے۔ وزیر موصوف وولکینی کے پوسٹ ڈاکٹریٹ فیلوشپ پروگرام کے ہندوستانی شرکاء سے بھی ملاقات کریں گے۔
وزیر زراعت کو کِبّوز نان کے قریب گنئی کھنا آن میں جدید نقشہ سازی اور فوٹو گرافی کے امتزاج کے ساتھ زرعی ٹیکنالوجی کے ڈرون کے ذریعہ حل دِکھائے جائیں گے۔وزیر موصوف صحرائی علاقے نیجیک میں ہندوستانی سبزیاں اگانے والے ہند نژاد کسانوں کی ملکیت والے فارم کا بھی دورہ کریں گے۔
دورے کے آخری دن وزیر موصوف اسرائیل کے زراعت اور دیہی ترقی کے وزیر مسٹر اوڈیڈ فورر کے ساتھ ان کے دفتر میں بالمشافہ ملاقات اور بات چیت کریں گے۔ آخر میں، وفد حسبِ پروگرام اسرائیلی وزارت خارجہ میں بین اقوامی ترقیاتی تعاون کی اسرائیلی ایجنسی  کے بین اقوامی زرعی تربیتی مرکز واقع شیفائم کا دورہ کرے گا جو 1963 سے سرگرم عمل ہے۔ یہ ادارہ زراعت، پانی کے انتظام، ماحولیات اور دیہی ترقی کے شعبوں میں صلاحیت سازی، علم کی منتقلی اور پیشہ ورانہ تعاون میں مہارت رکھتا ہے۔
کیمیکلز اور فرٹیلائزر کی وزارت
ایم ایس ایم ایز کے لیے دواسازی ٹیکنالوجی اپ گریڈیشن سے متعلق امدادی اسکیم
کیمیکل اور کھاد کے وزیر مملکت جناب بھگوانت کھوبا نے آج راجیہ سبھا میں ایک تحریری جواب میں بتایا کہ ایم ایس ایم ایز نے سابقہ پی ٹی یو ایس اسکیم کے تحت فائدہ اٹھایا ہے۔ تاہم پی ٹی یو اے ایس کو اسکیم ۔دواسازی کی صنعت کی مضبوطی  ، جو جولائی 2022 میں شروع کی گئی تھی ، کے تحت ایک ذیلی اسکیم کے طور پر شامل کیا گیا ہے ۔
دواسازی کی صنعت کی مضبوطی  کے پاس ، 500 کروڑ روپے کے مالیاتی اخراجات کے ساتھ اور مالی سال 2021-2022 سے مالی سال 2025-26 تک کی مدت کے لئے، مندرجہ ذیل تین اجزاء ہیں، تاکہ کلسٹرز میں فارماایم ایس ایم ایز کے لیے ڈھانچہ جاتی حمایت مہیا کی جائے اور انفرادی فارما ایم ایس ایم ایز کی ٹیکنالوجی کے اپ گریڈیشن کے مسائل کو حل کیا جائے۔
- دواسازی کی صنعت کو مشترکہ سہولیات کے لیے مدد 
- دواسازی کی ٹیکنالوجی کی اپ گریڈیشن کی امداد سے متعلق اسکیم 
- iii. دواسازی اور طبی آلات کے فروغ اور ترقی کی اسکیم 
ذیلی اسکیم پی ٹی یو اے ایس کا مقصد ثابت شدہ ٹریک ریکارڈ والے مائیکرو، اسمال اور میڈیم فارما انٹرپرائزز  کو قومی اور بین الاقوامی ریگولیٹری معیارات  یا شیڈول-ایم) پر پورا اترنے کے لیے سہولت فراہم کرنا ہے، ان کے سرمائے کے قرضوں پر سود میں سبسڈی یا کیپٹل سبسڈی فراہم کی جائے گی، جو حجم کے ساتھ ساتھ معیار میں اضافے کو مزید سہولت فراہم کرے گی ۔اس اسکیم کی مدت کے دوران اس ذیلی اسکیم کے تحت تقریباً 400 فارما ایم ایس ایم ای یونٹس کو سپورٹ کرنے کا تصور پیش کیا گیا ہے۔
پی ٹی یو اے ایس ایک کریڈٹ سے منسلک اسکیم ہے اور اس کے تحت، یکم اگست 2022 سے فارما ایم ایس ایم ای کے اہل اکائیوں سے درخواستیں طلب کی جاتی ہیں۔ درخواست کے اندراج کے لیے، اسکیم کے ایس آئی ڈی بی آئی پروجیکٹ مینجمنٹ کنسلٹنٹ  نے آن لائن پورٹل تیار کیا ہے اور تفصیلات https://spi.udyamimitra.in پر دستیاب ہیں۔ اب تک تقریباً 60 درخواستیں رجسٹر ہو چکی ہیں۔
مزید برآں، ایک قومی اور 10 ریاستی سطح کے آؤٹ ریچ پروگراموں کا انعقاد کیا گیا، جس میں ریاستی حکومتوں اور فارما انڈسٹری ایسوسی ایشنز کو شامل کیا گیا تاکہ اسکیم کے فوائد حاصل کرنے کے لیے فارما ایم ایس ایم ای صنعتوں کی جانب سے زیادہ سے زیادہ رسائی اور بیداری پیدا کی جا سکے۔
صدر جمہوریہ کا سکریٹریٹ
صدر جمہوریہ ہند کا عالمی یوم تپ دق کے موقع پر پیغام
صدر جمہوریہ ہند محترمہ دروپدی مرمو نے عالمی یوم تپ دق کے موقع پر جو ہر سال 24 مارچ کو منایا جاتا ہے، اپنے پیغام میں کہا ہے کہ :-
’’عالمی یوم تپ دق کے موقع پر میں صحت اور خاندانی بہبود کی وزارت اور اسٹاپ ٹی بی پارٹنر شپ کو آج 24 مارچ 2023 کو ’یک عالمی تپ دق چوٹی کانفرنس‘ کا اہتمام کرنے پر ستائش کرتی ہوں۔‘‘
یوم تپ دق صحت پر خراب اثرات ، اس کے سماجی اور اقتصادی نتائج اور عالمی سطح پر تپ دق کی وبا کو ختم کرنے کی کوشش تیز کرنے کا موقع فراہم کرتا ہے۔ تپ دق سے دنیا بھر میں لاکھوں لوگ متاثر ہوتے ہیں۔ ہمارے ملک کی تپ دق سے مقابلے کرنے کی اجتماعی کوشش ہماری قومی مہم میں نمایاں طور پر جھلکتی ہے، جس کا اہتمام صحت کی نگرانی کے ایک ایسے نظام کے تحت کیا جاتا ہے جو مساوی ، سب کے لئے لاگت کے حساب سے قابل برداشت اور لائق رسائی ہو۔ اس سے معاشرے کے ہر طبقے کو فائدہ پہنچے گا۔
میں تمام ذمہ داران پر زور دیتی ہوں کہ وہ ہندوستان کو تپ دق سے پاک کرنے کے مقصد کے حصول کے لئے متحد ہوں۔ ہمیں اس مقصد کو حاصل کرنے کے لئے خود کو تج دینا چاہیے۔
صدر کے پیغام کو دیکھنے کےلئے یہاں کلک کریں۔
۔۔۔۔۔۔۔۔۔۔۔
ش ح۔ع س۔ ن ا۔
U-3218
(Visitor Counter : 60
وزارات ثقافت
ثقافت اور سیاحت کے وزیر مملکت نے دی ڈائری آف منو گاندھی نامی کتاب کا اجراء کیا
نئی دلّی، `22 اگست / ثقافت اور سیاحت کے وزیر مملکت  جناب پرہلاد سنگھ پٹیل نے آج نہرو میموریل میوزیم اور لائبریری، نئی دلّی میں منعقدہ ایک تقریب میں ”دی ڈائری آف منو گاندھی“  نامی کتاب کا اجراء کیا۔ یہ کتاب مہاتما گاندھی کی 150 ویں یوم پیدائش کے موقع پر نیشنل آرکائیوز آف انڈیا نے آکسفورڈ یونیورسٹی پریس کے اشتراک سے جاری کی ہے۔
جناب پرہلاد سنگھ پٹیل نے اس موقع پر خطاب کرتے ہوئے کہا کہ ڈائری لکھنا کسی فرد کے خود اپنے ڈسپلن کی بلندی کا سر چشمہ ہے اور ڈائری لکھنے کی عادت ایک عام آدمی کو خاص آدمی میں تبدیل کر دیتی ہے۔ وزیر موصوف نے نیشنل آرکائیوز آف انڈیا کی کوششوں کے لئے ڈاکٹر تری دیپ شرُد اور دی ڈائری آف منو گاندھی کے انگریزی ترجمے کے لئے آکسفورڈ یونیورسٹی پریس کی ستائش کی۔انہوں نے کہا کہ ڈائری آف مہاتما گاندھی کے ترجمے کے ذریعہ سے دنیا کو مہاتما گاندھی کی زندگی کو سمجھنے میں مدد ملے گی۔ انہوں نے این آئی سے ساہتیہ اکادمی کی مدد سے ڈائری آف مہاتما گاندھی کو دیگر ہندوستانی زبانوں میں منتقل کر نے کی درخواست کی تاکہ اس کتاب کی خوبصورتی کو ملک گیر طور پر پھیلایا جا سکے۔
دی ڈائری آف منو اصلاً گجراتی زبان میں ہے اور اسے گاندھیائی دانش ورانہ روایات کی افہام و تفہیم میں مصروف نامور اسکالر ڈاکٹر تری دیپ شرُدنے ایڈیٹ اور ترجمہ کیا ہے۔ ڈائری کا پہلا والیوم -441943 کے عرصے پر محیط ہے ۔ منو  مہاتما گاندھی کے بھتیجے جے سکھ لال امرت لال گاندھی کی لڑکی ہیں اور ان کے قتل تک ان کے ساتھ قیام پذیر تھیں۔ وہ 1943 میں آغا خان پیلیس میں کستوربا گاندھی کی قید کے دوران ان کی اے ڈی تھیں۔
ڈائری کی پہلی جلد 1943-44 کے ددوران مہاتما گاندھی کے ساتھ ان کی زندگی اور دور کا ایک ریکارڈ ہے۔ ڈائری میں خود گاندھی جی کے ذریعہ تصدیق شدہ اندراجات ان کی زندگی پر بطور ایک قیدی کے روشنی ڈالتے ہیں اور اجتماعی طور پر عدم تشدد کے امکانات کے قیام کے لئے کوششیں کرتے ہیں۔ مصنف نے ان گہرے جذبات کا اظہار کیا ہے جو کہ ان کے گاندھی جی کے ساتھ پیدا ہو گئے تھے۔
نیشنل آرکائیوز آف انڈیا وزارت ثقافت سے وابستہ ایک دفتر ہے۔ یہ 11 مارچ، 1891 کو کولکاتہ  میں امپیریل ریکارڈ ڈیپارٹمنٹ کے طور پر قائم کیا گیا تھا۔ 1911 میں راجدھانی کے کولکاتہ سے دلّی منتقل ہو نے پر نیشنل آرکائیوز آف انڈیا کی موجودہ عمارت 1926 میں تعمیر کی گئی تھی، جس کا ڈیزائن سر ایڈون لٹین نے تیار کیا تھا۔ تمام ریکارڈ کی کولکاتہ سے نئی دلّی کو منتقلی 1937 میں مکمل ہوئی تھی۔
اس کتاب کی اشاعت سے گاندھیائی مطالعے اور جدید ہندوستان کی تاریخ میں دل چسپی رکھنے والے محققین سود مند ہو سکیں گے۔ یہ کتاب وقتاً فوقتاً نیشنل آرکائیوز آف انڈیز کے ذریعہ لائی گئی دیگر مطبوعات میں ایک سنگ میل ثابت ہو گی۔
۔۔۔۔۔۔
U.3833
(Visitor Counter : 44
سماجی انصاف اور تفویض اختیارات کی وزارت
سماجی انصاف اور تفویض اختیار کی وزارت بزرگ افراد کے قومی دن کے موقع پر یکم اکتوبر 2021 کو وی اے وائی او نمن پروگرام کا انعقاد کرے گی
نائب صدر جمہوریہ جناب ایم ونکیا نائیڈو وایوشیشٹرا اعزاز سے سرفراز کریں گے
جناب ایم ونکیا نائیڈو 14567 ایلڈرلی لائن ملک کووقف کریں گے
معمر شہریوں کو ازسرنو پروقار روزگار کی فراہمی اور معمر شہریوں کی نگہداشت نمو کا ذریعہ پورٹل کا بھی آغاز کیا جائے گا
نئی دہلی، 29 ستمبر2021/ سماجی انصاف و تفویض اختیارات کی وزارت بین الاقوامی بزرگ افراد کے دن کےموقع پر یکم اکتوبر 2021 کو 11بجکر 55 منٹ سے ایک بجکر 5منٹ تک وگیان بھون کے ہال میں معمر شہریوں کے اعزاز میں وی اے وائی او نمن پروگرام کا انعقاد کرے گی۔ وزارت بزرگ افراد کی حوصلہ افزائی کے لئے ہر سال یکم اکتوبر کو بزرگ افراد کا بین الاقوامی دن مناتی ہے۔
نائب صدر جمہوریہ جناب ایم وینکیا نائیڈو پروگرام میں مہمان خصوصی کے طور پر شامل ہوں گےاور ویوششیٹرسمن اعزاز سے سرفراز کریں گے۔ نائب صدر جمہوریہ 14567 ایلڈرلی لائن ملک کو وقف کریں گے اور معمر شہریوں کو ازسرنو پروقار روزگار کی فراہمی اور معمر شہریوں کی نگہداشت نمو کا ذریعہ پورٹل کی شروعات کریں گے۔
سماجی انصاف اور تفویض اختیارات کےمرکزی وزیر ڈاکٹر وریندر کمار،سماجی انصاف اور تفویض اختیارات کے مرکزی وزیر مملکت محترمہ پرتیما باؤمک ، جناب رام داس اٹھاولے، جناب اے نارائن سوامی، سماجی انصاف اور تفویض اختیارات کے سکریٹری جناب آر سبرامنیم بھی اس پروگرام میں موجود ہوں گے۔
ش ح۔ع ح - ج
Uno9541
(Visitor Counter : 134
وزیراعظم کا دفتر
وزیر اعظم نے جناب جگن ناتھ راؤ جوشی جی کو ان کے 101ویں یوم پیدائش کے موقع پر خراج عقیدت پیش کیا
وزیر اعظم جناب نریندر مودی نے بھارتی جن سنگھ اور بھارتیہ جنتا پارٹی کے سینئر رہنما جناب جگن ناتھ راؤ جوشی جی کو ان کے 101ویں یوم پیدائش کے موقع پر خراج عقیدت پیش کیا۔
ایک ٹوئیٹ میں وزیر اعظم نے کہا:
’’میں جناب جگن ناتھ راؤ جوشی جی کے 101ویں یوم پیدائش کے موقع پر انہیں خراج عقیدت پیش کرتا ہوں۔ جگن ناتھ راؤ جی ایک زبردست منتظم تھے اور انہوں نے لوگوں کے درمیان بہت کام کیا۔ جن سنگھ اور بھاجپا کو مضبوط بنانے میں نبھائے گئے ان کے کردار سے ہر کوئی بخوبی واقف ہے۔ وہ ایک زبردست اسکالر او ر دانش مند بھی تھے۔‘‘
وزارت ماہی پروری، مویشی پروری و ڈیری
پی ایم ایم ایس وائی کا مقصد 25-2024 تک ماہی پروری اور ایکوا کلچر شعبے میں تقریباً 55 لاکھ لوگوں کے لئے روزگار کے مواقع پیدا کرنا ہے
ماہی پروری، مویشی پروری اور ڈیری صنعت کے مرکزی وزیر جناب پرشوتم روپالا نے آج راجیہ سبھا میں ایک تحریری جواب میں بتایا کہ ماہی پروری، مویشی پروری اور ڈیری صنعت کی وزارت کے تحت کام کرنے والا ماہی پروری کامحکمہ پردھان منتری متسیہ سمپدا یوجنا  کے تحت سال 25-2024 تک ماہی پروری اور ایکوا کلچر شعبےمیں تقریباً 55 لاکھ لوگوں کے لئے براہ راست اور بالواسطہ روزگار کے مواقع پیدا کرے گا۔
اس اسکیم کا مقصد ماہی گیروں ، ماہی پروری کرنے والوں، مچھلی کے شعبے میں کام کرنے والوں ، مچھلی بیچنےوالوں، کاروباری افراد کے لئے براہ راست اور باالواسطہ روزگار کے مواقع پیدا کرنا اور مچھلی کی پیداوار ، پیداواری صلاحیت ، ماہی پروری کے بنیادی ڈھانچے اور اسے فروخت کرنے میں مختلف ہدفی اقدامات کے نفاذ کے ذریعے ماہی گیروں اور دیگر متعلقین کی آمدنی میں اضافہ کرنا ہے۔
سائنس اور ٹیکنالوجی کی وزارت
ہنسا۔ این جی نے پڈوچیری میں سمندری سطح کی جانچ کامیابی سے مکمل کی
ہنسا۔ این جی نے ڈی جی سی اے سے ٹائپ سرٹیفیکیشن کے لئے ایک اہم سنگ میل حاصل کیا ہے
سائنسی اور صنعتی تحقیق کے ادارے  کے کام کرنے والی سی ایس آئی آر ۔ نیشنل ایرو اسپیس لیباریٹریز بنگلور کے ذریعے ڈیزائن اور تیار کئے گئے، بھارت کے پہلے ملک میں تیار شدہ فلائنگ ٹرینر ہنسا۔ این جی نے 19 فروری سے 5 مارچ 2022 تک پڈوچیری میں سمندری سطح کی جانچ کامیابی کے ساتھ مکمل کی ہے۔
اس طیارے نے 19 فروری 2022 کو 155 کلومیٹر فی گھنٹہ کی رفتار سے ڈیڑھ گھنٹے میں 140 سمندری میل کا فاصلہ طے کرتے ہوئے پڈوچیری تک پرواز کی۔ سمندر ی سطح کی جانچ کا مقصد پازیٹیو اور نیگیٹیو جی، پاور پلانٹ اور دیگر سسٹم کی کارکردگی سمیت ہینڈلنگ کی کوالیٹیز، فلائنگ/کروز کی کارکردگی، باکڈ لینڈنگ، ڈھانچہ جاتی کارکردگی کا جائزہ لینا تھا۔ سی ایس آئی آر۔ این اے ایل ذرائع نے بتایا کہ سمندری سطح کی جانچ کے تمام مقاصد پورے ہو گئے ہیں اور پڈوچیری میں 18 گھنٹے کی پرواز مکمل کرنے کے بعد 5 مارچ 2022 کو طیارے کو واپس بنگلور لےجایا گیا۔ طیارے کو اے ایس ٹی ای کے ونگ کے وی پرکاش اور ونگ کمانڈر دلیپ ریڈی نے پائلٹ کی ذمہ داری ادا کی۔ پرواز کی مانیٹرنگ ٹیلی میٹری سے فلائٹ ٹیسٹ ڈائریکٹر کے طور پر ونگ کمانڈر ریجو چکرورتی اور سی ایس آئی آر۔ این اے ایل ڈیزائنرز نے کی۔
ہنسا۔ این جی ایک جدید ترین فلائنگ ٹرینر ہے جو کہ روٹیکس ڈیجیٹل کنٹرول انجن سے چلتا ہے جس میں جسٹ اِن ٹائم پری پریگ  کمپوزٹ لائٹ ویٹ ایئر فریم، گلاس کاک پٹ، وسیع پینورامک ویو والی ببل کینوپی، بجلی سے چلنے والے فلیپس وغیرہ جیسی منفرد خصوصیات ہیں۔ سی ایس آئی آر۔ این اے ایل نے مزید کہا کہ ہنسا۔ این جی کو انڈین فلائنگ کلب کی ضرورت کو پورا کرنے کے لیے ڈیزائن کیا گیا ہے اور یہ اپنی کم لاگت اور ایندھن کی کم کھپت کی وجہ سے کمرشیل پائلٹ لائسنسنگ  کے لیے ایک بہترین طیارہ ہے۔ این اے ایل کو پہلے ہی مختلف فلائنگ کلبوں سے 80 سے زیادہ لیٹر آف انٹینٹ موصول ہوچکے ہیں۔
سی ایس آئی آر۔ این اے ایل کےڈائرکٹر نے کہا کہ مجموعی طور پر 37 پروازیں اور 50 گھنٹے کی پرواز مکمل کی جاچکی ہے اور ڈی جی سی اے سے ٹائپ سرٹیفیکیشن حاصل کرنے سے پہلے چند مزید پروازیں کی جائیں گی۔ ٹائپ سرٹیفیکیشن کے اپریل 2022 تک مکمل ہونے کا امکان ہے اور اس کے بعد سرکاری/ نجی صنعت کے ساتھ مینوفیکچرنگ شروع کی جائے گی جس سے آتم نربھر بھارت کے تحت ایرو اسپیس ایکو سسٹم میں توسیع ہوگی۔
سی ایس آئی آر کے ڈی جی ڈاکٹر شیکھر سی مانڈے نے ٹیم کو مبارکباد پیش کرتے ہوئے اس اہم سنگ میل کو حاصل کرنے کے لیے سی ایس آئی آر۔ این اے ایل ،اے ایس ٹی ای،ڈی جی سی اے اور ایچ اے ایل کی مربوط ٹیم کی کوششوں کی ستائش کی۔
۔۔۔۔۔۔۔۔۔۔۔
ش ح۔ا گ ۔ن ا۔
U- 2277
(Visitor Counter : 157
وزیراعظم کا دفتر
وزیراعظم نے خواتین کی اسکواش ٹیم کو ایشین گیمز میں کانسی کا تمغہ جیتنے پر مبارک باد دی
وزیر اعظم جناب نریندر مودی نے ایشیائی کھیلوں میں کانسی کا تمغہ جیتنے پر خواتین کی اسکواش ٹیم کی تعریف کی ہے۔ جناب مودی نے اس کامیابی کے لیے دیپیکا پالیکل، جوشنا چنپا، اناہت سنگھ اور تنوی کو مبارکباد دی۔
ایک X پوسٹ میں وزیر اعظم نے کہا؛
”مجھے خوشی ہے کہ ہماری خواتین کی اسکواش ٹیم نے ایشین گیمز میں کانسی کا تمغہ جیتا ہے۔ میں @DipikaPallikal، @josnachinappa، @Anahat_Singh13 اور تنوی کو ان کی شاندار کوششوں کے لیے مبارک باد پیش کرتا ہوں۔ میں ان کے روشن مستقبل کی کوششوں کے لیے نیک تمناؤں کا اظہار بھی کرتا ہوں۔“
سٹرک ٹرانسپورٹ اور شاہراہوں کی وزارت
جناب نتن گڈکری نے ہریانہ میں سونی پت میں 2872کروڑروپےکی لاگت والے 297کلومیٹر طویل قومی شاہراہ کے 5پروجیکٹوں کاافتتاح کیا
سڑک ٹرانسپورٹ اورشاہراہوں کے مرکزی وزیرجناب نتن گڈکری نے ہریانہ کے شہرسونی پت میں 2872کروڑروپے کی مالیت کے 297کلو میٹر طویل قومی شاہراہ کے 5پروجیکٹوں کا افتتاح کیا۔ اس موقع پراظہار خیال کرتے ہوئے ، انھوں نے کہاکہ جیند سے گوہانہ تک کی شاہراہ کی تعمیر میں شامل ان پروجیکٹوں کی بدولت این سی آر، سونی پت ، نروانااورپنجاب تک کے لئے کنکٹی وٹی فراہم ہوگی اوربھوانی ۔ مند ھال ۔ جیند کی دولین والی سڑک کی تعمیرہوجانے سے ، راجستھان ، ہریانہ ، این سی آر اوراترپردیش تک پہنچے میں آسانی ہوجائے گی ۔
وزیرموصوف نے کہاکہ جھجھر سے لوہا روتک کی 98کلومیٹر طویل دولین والی شاہراہ کی تعمیر سے ہریانہ ، راجستھان ، این سی آر اوراترپردیش کے ساتھ بہترکنکٹی وٹی فراہم ہوگی اوراس سے کسانوں کو بہت فائدہ ہوگا۔ انھوں نے یہ بھی کہا کہ ان راستوں سے وقت کی بچت کے ساتھ ساتھ لوگوں کی آمدودرفت میں سہولت ہوگی ،موٹرگاڑیوں کے رکھ رکھاؤ سے متعلق لاگت میں کمی آئے گی ، سٹرک حادثات کی تعداد میں کمی آئے گی اورعلاقے میں رہنے والے لوگوں کے روزگار کے مواقع میں اضافہ ہوگا۔ اس کے ساتھ ساتھ ، کسانوں کی اقتصادی حالت بھی بہترہوگی ۔
اس موقع پرہریانہ کے وزیراعلیٰ جناب منوہرلال کھٹّر ، مرکزی وزیرمملکت جنرل ڈاکٹر وی کے سنگھ ، نائب وزیراعلیٰ جناب دشینت چوٹالہ ، ریاستی وزراء اور ریاست کے سبھی ارکان پارلیمنٹ ، ارکان اسمبلی ، افسران اوردیگر اہم افراد بھی موجودتھے۔